Sledujte nás na Instagrame@hospodarske_noviny
Ako často firmy menia autá?
Pred krízou, do roku 2008, sa automobily obmieňali aj každé dva roky. Nákladné, úžitkové, ako aj manažérske autá najazdia veľa kilometrov, spoločnosť si teda musí vedieť spočítať, či sa jej oplatí splácať splátky za nové auto, či radšej bude dávať peniaze na opravy starého. Dnes sa čas obnovy parku predĺžil na tri – štyri roky. Podľa mňa ide o ideálny čas, kedy je firemné vozidlo potrebné vymeniť.
Trh s úžitkovými automobilmi sa za roky 2007 až 2012 prepadol o viac ako tretinu. Vy idete proti trhu. Darí sa to vďaka akciám?
S našimi zákazníkmi nekomunikujeme cez nezmyselné obrie akcie, touto cestou sme nikdy nešli a ani ňou nepôjdeme. Na svoju stranu si ich získavame tým, čo im dávame ako pridanú hodnotu.
Máte na mysli servis?
Áno, za uplynulé roky došlo k zmene myslenia zákazníkov. Firmy, ale aj jednotlivci už nerozmýšľajú iba o tom, koľko stojí samotné auto, ale i o tom, koľko stojí jeden kilometer.
Hovoríte o TCO. To zohľadňuje všetky náklady vynaložené na vozidlo počas jeho vlastníctva.
Dnes už cena vozidla nie je až taká podstatná. Uvediem príklad – približne 60 percent taxíkov v Európe sú Mercedesy. Títo ľudia nevlastnia Mercedes len preto, lebo sa chcú vyvážať v luxusnom aute, ide im najmä o úsporu nákladov. Silným hráčom sme aj pri spätnom odkupe vozidiel.